+-----------------------------------------------------------------------+
|  ข้อมูลทางการเงินที่สำคัญ                                                   |
+-----------------------------------------------------------------------+

1.  งบการเงิน

1.1 รายงานของผู้สอบบัญชีรับอนุญาต

ข้าพเจ้าได้ตรวจสอบงบการเงินรวมและงบการเงินเฉพาะกิจการของบริษัท ไทยคาร์บอนแบล็ค
จำกัด (มหาชน) และบริษัทย่อย (“กลุ่มบริษัท”) และของเฉพาะบริษัท ไทยคาร์บอนแบล็ค จำกัด
(มหาชน) (“บริษัท”) ตามลำดับ
ซึ่งประกอบด้วยงบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31
มีนาคม 2561 งบกำไรขาดทุนรวมและงบกำไรขาดทุนเฉพาะกิจการ
งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการ
งบแสดงการเปลี่ยนแปลงส่วนของผู้ถือหุ้นรวมและงบแสดงการเปลี่ยนแปลงส่วนของผู้ถือหุ้นเฉพาะกิจการ
และงบกระแสเงินสดรวมและงบ กระแสเงินสดเฉพาะกิจการ สำหรับปีสิ้นสุดวันเดียวกัน
รวมถึงหมายเหตุซึ่งประกอบด้วยสรุปนโยบายการบัญชีที่สำคัญและเรื่องอื่นๆ

ข้าพเจ้าเห็นว่า งบการเงินรวมและงบการเงินเฉพาะกิจการข้างต้นนี้
แสดงฐานะการเงินรวมและฐานะการเงินเฉพาะกิจการของกลุ่มบริษัทและบริษัท ตามลำดับ ณ วันที่
31 มีนาคม 2561 ผลการดำเนินงานรวมและผลการดำเนินงานเฉพาะกิจการ
และกระแสเงินสดรวมและกระแสเงินสดเฉพาะกิจการ สำหรับปีสิ้นสุดวันเดียวกัน
โดยถูกต้องตามที่ควรในสาระสำคัญตามมาตรฐานการรายงานทางการเงิน

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี
ความรับผิดชอบของข้าพเจ้าได้กล่าวไว้ในวรรคความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า
ข้าพเจ้ามีความเป็นอิสระจากกลุ่มบริษัทและบริษัทตามข้อกำหนดจรรยาบรรณของผู้ประกอบวิชาชีพบัญชีที่กำหนดโดยสภาวิชาชีพบัญชี
ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ
และข้าพเจ้าได้ปฏิบัติตามความรับผิดชอบด้านจรรยาบรรณอื่นๆ ซึ่งเป็นไปตามข้อกำหนดเหล่านี้
ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่างๆ
ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบงบการเงินรวมและงบการเงินเฉพาะกิจการสำหรับงวดปัจจุบัน
ข้าพเจ้าได้นำเรื่องเหล่านี้มาพิจารณาในบริบทของการตรวจสอบงบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า
ทั้งนี้ข้าพเจ้าไม่ได้แสดงความเห็นแยกต่างหากสำหรับเรื่องเหล่านี้

+----------------------------------+-----------------------------------+
| การวัดมูลค่า                        |                                   |
| เงินให้กู้ยืมระยะยาวแก่กิจการที่เกี่ยวข้องกัน |                                   |
+----------------------------------+-----------------------------------+
| อ้างอิงถึงหมายเหตุประกอบงบการเงินข้อ 3 |                                   |
| และ 4                            |                                   |
+----------------------------------+-----------------------------------+
| เรื่องสำคัญในการตรวจสอบ             | ได้ตรวจสอบเรื่องดังกล่าวอย่างไร         |
+----------------------------------+-----------------------------------+
| กลุ่มบริษัทและบริษัทให้เ                | วิธีการตรวจสอบของข้าพเจ้า รวมถึง       |
| งินกู้ยืมระยะยาวแก่บริษัทร่วมในต่างประเทศ |                                   |
| ซึ่ง                               | -   อ่านสัญญาเงินให้กู้ยืม               |
| ไม่มีหลักทรัพย์ค้ำประกันโดยคิดดอกเบี้ยอัตรา |     ได้รับหนังสือยืนยันยอด              |
| LIBOR บวกร้อยละ 3.5 ต่อปี           |     และทดสอบการคำนวณดอกเบี้ยค       |
| และม                             | ้างรับเพื่อประเมินว่าการคำนวณดังกล่าวเป็นไ |
| ีกำหนดชำระคืนเต็มจำนวนในเดือนกรกฎาคม | ปตามเงื่อนไขที่ระบุไว้ในสัญญาเงินกู้ระยะยาว |
| 2564                             |                                   |
|                                  | -   สอบถาม                        |
| เนื่องจากยอดของเงินให้ก              | ผู้บริหารและสุ่มทดสอบเอกสารที่เกี่ยวข้องเพื่อ |
| ู้ยืมระยะยาวและดอกเบี้ยค้างรับมีสาระสำคัญ | ทำความเข้าใจขั้นตอนที่ผู้บริหารใช้ในการประ |
| และต้องใช้ด                        | มาณการกระแสเงินสดในอนาคตของบริษัทร่วม |
| ุลยพินิจในการประมาณการมูลค่าที่จะได้รับคืน |                                   |
| ข้าพเจ้าจึงเห็นว่าเ                   | -                                 |
| รื่องดังกล่าวเป็นเรื่องสำคัญในการตรวจสอบ |  ประเมินความเหมาะสมของข้อสมมติและวิธีก |
|                                  | ารที่ใช้ในการจัดทำประมาณการกระแสเงินสด |
|                                  |                                   |
|                                  | -                                 |
|                                  |   ประเมินย้อนหลังโดยการเปรียบเทียบประม |
|                                  | าณการกระแสเงินสดที่จัดทำโดยผู้บริหารในปีก |
|                                  | ่อนกับผลประกอบการทางการเงินที่เกิดขึ้นจริง |
|                                  |                                   |
|                                  | -   วิเคราะห์ควา                    |
|                                  | มอ่อนไหวของอัตราการเติบโตและอัตราคิดลด |
|                                  |                                   |
|                                  | -   พิจารณาความเ                   |
|                                  | พียงพอของการเปิดเผยข้อมูลของกลุ่มบริษัทแล |
|                                  | ะบริษัทตามมาตรฐานการรายงานทางการเงิน |
+----------------------------------+-----------------------------------+

+----------------------------------+-----------------------------------+
| การวัดมูลค่าของสินค้าคงเหลือ           |                                   |
+----------------------------------+-----------------------------------+
| อ้างอิงถึงหมายเหตุประกอบงบการเงินข้อ 3 |                                   |
| และ 8                            |                                   |
+----------------------------------+-----------------------------------+
| เรื่องสำคัญในการตรวจสอบ             | ได้ตรวจสอบเรื่องดังกล่าวอย่างไร         |
+----------------------------------+-----------------------------------+
| วัตถุดิบหลักของกลุ่มบริษัทและบริษัท        | วิธีการตรวจสอบของข้าพเจ้า รวมถึง       |
| เป็นสินค้าโภคภัณฑ์ซึ่งมีความผันผวนของราคา |                                   |
|                                  | -   สอบถามผู้บริหารและสุ่มทดสอ         |
| สินค้าคงเหลือมียอดคงเหลือ             | บกับเอกสารที่เกี่ยวข้องเพื่อทำความเข้าใจใน |
| ที่มีสาระสำคัญและต้องบันทึกด้วยราคาทุนหรือ | กระบวนการวัดมูลค่าสินค้าคงเหลือรวมทั้งนโย |
| มูลค่าสุทธิที่จะได้รับแล้วแต่มูลค่าใดจะต่ำกว่า | บายของกลุ่มบริษัทและบริษัทในการประมาณกา |
| ในการประม                        | รมูลค่าสุทธิที่คาดว่าจะได้รับของสินค้าคงเหลือ |
| าณการมูลค่าสุทธิที่จะได้รับของสินค้าคงเหลือ |                                   |
| ต้องใช้ดุลยพินิจของผู้บริหารและขึ้น        | -   สอบถามผู้บริหารเพื่อ               |
| อยู่กับภาวการณ์ความผันผวนของราคาวัตถุดิบ | ทำความเข้าใจนโยบายการกำหนดราคาของก |
| ดังนั้นข้าพเจ้าจึงเห็นว่าเ               | ลุ่มบริษัทและบริษัทเพื่อประเมินว่าราคาขายสิน |
| รื่องดังกล่าวเป็นเรื่องสำคัญในการตรวจสอบ | ค้าเป็นไปตามนโยบายของกลุ่มบริษัทและบริษัท |
|                                  |                                   |
|                                  | -   ทดสอบการออกแบบแ               |
|                                  | ละการนำมาปฏิบัติของระบบการควบคุมภายใน |
|                                  |                                   |
|                                  |    รวมถึงสุ่มทดสอบการควบคุมภายในที่สำคัญ |
|                                  |                                   |
|                                  | -   ทดสอบการประมาณการมูลค่าสุทธิที่จะ   |
|                                  | ได้รับของสินค้าคงเหลือโดยสุ่มทดสอบราคาขา |
|                                  | ยล่าสุดหักด้วยค่าใช้จ่ายที่จำเป็นในการขายกับ |
|                                  | เอกสารที่เกี่ยวข้องตลอดจนทดสอบการคำนวณ |
|                                  |                                   |
|                                  | -   พิจารณาถึงความเ                 |
|                                  | พียงพอของการเปิดเผยข้อมูลของกลุ่มบริษัทแล |
|                                  | ะบริษัทตามมาตรฐานการรายงานทางการเงิน |
+----------------------------------+-----------------------------------+

ข้อมูลอื่น

ผู้บริหารเป็นผู้รับผิดชอบต่อข้อมูลอื่น ข้อมูลอื่นประกอบด้วยข้อมูลซึ่งรวมอยู่ในรายงานประจำปี
แต่ไม่รวมถึงงบการเงินรวมและงบการเงินเฉพาะกิจการและรายงานของผู้สอบบัญชีที่อยู่ในรายงานนั้น
ซึ่งคาดว่ารายงานประจำปีจะถูกจัดเตรียมให้ข้าพเจ้าภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่นและข้าพเจ้าไม่ได้ให้ความเชื่อมั่นต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ
การอ่านข้อมูลอื่นตามที่ระบุข้างต้นเมื่อจัดทำแล้ว
และพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการหรือกับความรู้ที่ได้รับจากการตรวจสอบของข้าพเจ้า
หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

ความรับผิดชอบของผู้บริหารและผู้มีหน้าที่ในการกำกับดูแลต่องบการเงินรวมและงบการเงินเฉพาะกิจการ

ผู้บริหารมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้โดยถูกต้องตามที่ควรตามมาตรฐานการรายงานทางการเงิน
และรับผิดชอบเกี่ยวกับการควบคุมภายในที่ผู้บริหารพิจารณาว่าจำเป็นเพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ
ผู้บริหารรับผิดชอบในการประเมินความสามารถของกลุ่มบริษัทและบริษัทในการดำเนินงานต่อเนื่อง
เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม)
และการใช้เกณฑ์การบัญชีสำหรับการดำเนินงานต่อเนื่องเว้นแต่ผู้บริหารมีความตั้งใจที่จะเลิกกลุ่มบริษัทและบริษัท
หรือหยุดดำเนินงานหรือไม่สามารถดำเนินงานต่อเนื่องต่อไปได้

ผู้มีหน้าที่ในการกำกับดูแลมีหน้าที่ในการสอดส่องดูแลกระบวนการในการจัดทำรายงานทางการเงินของกลุ่มบริษัทและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
ไม่ว่าจะเกิดจากการทุจริตหรือข้อผิดพลาด
และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย
ความเชื่อมั่นอย่างสมเหตุสมผลคือความเชื่อมั่นในระดับสูงแต่ไม่ได้เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป
ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาดและถือว่ามีสาระสำคัญเมื่อคาดการณ์ได้อย่างสมเหตุสมผลว่ารายการที่ขัดต่อข้อเท็จจริงแต่ละรายการหรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินจากการใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี
ข้าพเจ้าได้ใช้ดุลยพินิจและการสังเกตและสงสัยเยี่ยงผู้ประกอบวิชาชีพตลอดการตรวจสอบ
การปฏิบัติงานของข้าพเจ้ารวมถึง

-   ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ
    ไม่ว่าจะเกิดจากการทุจริตหรือข้อผิดพลาด
    ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น
    และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า
    ความเสี่ยงที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด
    เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน
    การตั้งใจละเว้นการแสดงข้อมูล
    การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

-   ทำความเข้าใจในระบบการควบคุมภายในที่เกี่ยวข้องกับการตรวจสอบ
    เพื่อออกแบบวิธีการตรวจสอบที่เหมาะสมกับสถานการณ์
    แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มบริษัทและบริษัท

-   ประเมินความเหมาะสมของนโยบายการบัญชีที่ผู้บริหารใช้และความสมเหตุสมผลของประมาณการทางบัญชีและการเปิดเผยข้อมูลที่เกี่ยวข้องซึ่งจัดทำขึ้นโดยผู้บริหาร

-   สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของผู้บริหารและจากหลักฐานการสอบบัญชีที่ได้รับ
    สรุปว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มบริษัทและบริษัทในการดำเนินงานต่อเนื่องหรือไม่
    ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ
    ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้สังเกตถึงการเปิดเผยข้อมูลในงบการเงินรวมและงบการเงินเฉพาะกิจการที่เกี่ยวข้อง
    หรือถ้าการเปิดเผยข้อมูลดังกล่าวไม่เพียงพอ ความเห็นของข้าพเจ้าจะเปลี่ยนแปลงไป
    ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า
    อย่างไรก็ตาม
    เหตุการณ์หรือสถานการณ์ในอนาคตอาจเป็นเหตุให้กลุ่มบริษัทและบริษัทต้องหยุดการดำเนินงานต่อเนื่อง

-   ประเมินการนำเสนอโครงสร้างและเนื้อหาของงบการเงินรวมและงบการเงินเฉพาะกิจการโดยรวม
    รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการและเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

-   ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มบริษัทเพื่อแสดงความเห็นต่องบการเงินรวม
    ข้าพเจ้ารับผิดชอบต่อการกำหนดแนวทาง การควบคุมดูแล
    และการปฏิบัติงานตรวจสอบกลุ่มบริษัท
    ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับผู้มีหน้าที่ในการกำกับดูแลในเรื่องต่างๆที่สำคัญรวมถึงขอบเขตและช่วงเวลาของการตรวจสอบตามที่ได้วางแผนไว้
ประเด็นที่มีนัยสำคัญที่พบจากการตรวจสอบรวมถึงข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่ผู้มีหน้าที่ในการกำกับดูแลว่าข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับผู้มีหน้าที่ในการกำกับดูแลเกี่ยวกับความสัมพันธ์ทั้งหมดตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอกอาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับผู้มีหน้าที่ในการกำกับดูแล ข้าพเจ้าได้พิจารณาเรื่องต่างๆ
ที่มีนัยสำคัญที่สุดในการตรวจสอบ
งบการเงินรวมและงบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ
ข้าพเจ้าได้อธิบายเรื่องเหล่านี้ในรายงานของผู้สอบบัญชีเว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว
หรือในสถานการณ์ที่ยากที่จะเกิดขึ้น
ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

(อรวรรณ ชุณหกิจไพศาล)

ผู้สอบบัญชีรับอนุญาต

เลขทะเบียน 6105

บริษัท เคพีเอ็มจี ภูมิไชย สอบบัญชี จำกัด

กรุงเทพมหานคร

28 พฤษภาคม 2561

1.2 ตารางสรุปงบการเงิน

งบแสดงฐานะการเงิน (ตรวจสอบแล้ว) (หน่วย : บาท)

[]

งบแสดงฐานะการเงิน (ตรวจสอบแล้ว) (ต่อ) (หน่วย : บาท)

[]

งบกำไรขาดทุน (ตรวจสอบแล้ว) (หน่วย : บาท)

[]

งบกำไรขาดทุนเบ็ดเสร็จ (ตรวจสอบแล้ว) (หน่วย : บาท)

[]

งบกระแสเงินสด (ตรวจสอบแล้ว) (หน่วย : บาท)

[]

งบกระแสเงินสด (ตรวจสอบแล้ว) (ต่อ) (หน่วย : บาท)

[]

3.  อัตราส่วนทางการเงิน (เฉพาะบริษัทฯ)

[]

อัตราส่วนทางการเงิน (งบการเงินรวม)

[]

+-----------------------------------------------------------------------+
| การวิเคราะห์และคำอธิบายของฝ่ายจัดการ                                       |
+-----------------------------------------------------------------------+

การผลิตและยอดขาย

การผลิตและปริมาณขายของบริษัทฯ ส่งสัญญาณปรับตัวไปในทิศทางที่ดีขึ้นเมื่อเทียบกับปีก่อน
การผลิตในปีนี้มีปริมาณรวมทั้งสิ้น 206,363 เมตริกตัน ซึ่งเพิ่มขึ้นร้อยละ3.3% เมื่อเทียบกับ
199,675 เมตริกตัน ในปีก่อน ปริมาณการขายในปีนี้เพิ่มขึ้นร้อยละ 11.9%ที่ 227,032 เมตริกตัน
เทียบกับ 202,925 เมตริกตัน ในปีก่อน รายได้จากการขายเพิ่มขึ้นเป็น 7,324 ล้านบาท
เมื่อเทียบกับ 5,040 ล้านบาท ในปีก่อน
รายได้ปรับตัวเพิ่มขึ้นเนื่องจากปริมาณการสั่งซื้อจากลูกค้าเพิ่มขี้น
ปริมาณการขายที่เพิ่มขึ้นได้รับการสนับสนุนเพิ่มเติมจากราคาขายที่เพิ่มขึ้นซึ่งส่วนใหญ่เป็นผลมาจากผลกระทบจากการเพิ่มขึ้นของราคาวัตถุดิบเมื่อเทียบกับปีที่ผ่านมา

รายได้อื่น

ในงวดปัจจุบัน บริษัทฯ มีรายได้จากเงินปันผลรับ ดอกเบี้ยรับและรายได้อื่น จำนวน 473 ล้านบาท
เทียบกับปีก่อนจำนวน 418 ล้านบาท เนื่องจากรายได้เงินปันผลที่เพิ่มขึ้นรวมดอกเบี้ยรับ
ในงวดปัจจบันบริษัทฯ มีขาดทุนจากอัตราแลกเปลี่ยนจำนวน 455 ล้านบาท
เทียบกับกำไรจากอัตราแลกเปลี่ยนจำนวน 37 ล้านบาท ในปีก่อน

ต้นทุนขายและค่าใช้จ่าย

ต้นทุนขายในงวดปัจจุบันมีจำนวน 5,088 ล้านบาท ซึ่งคิดเป็นร้อยละ 69.5% ของยอดขาย เทียบกับ
3,553 ล้านบาท ซึ่งคิดเป็นร้อยละ 70.5% ของยอดขายในปีก่อน บริษัทฯ
มีความคิดริเริ่มหลายอย่างในการปรับปรุงประสิทธิภาพ เช่น มุ่งเน้นการสั่งซื้อวัตถุดิบ
การเพิ่มประสิทธิภาพการผลิตด้วยการปรับต้นทุนเพื่อให้บริษัทฯ รักษาอัตราผลตอบแทน

ในงวดปัจจุบันบริษัทฯ
ได้มีการควบคุมค่าใช้จ่ายอย่างเคร่งครัดมีผลทำให้ค่าใช้จ่ายในการขายและบริหารในงวดปัจจุบันมีจำนวน
426 ล้านบาท เทียบกับ 542 ล้านบาท ในปีก่อน

การขาดทุนจาการด้อยค่า

บริษัทฯ ตั้งค่าเผื่อการด้อยค่าของเงินลงทุนทั่วไป
เมื่อมูลค่ายุติธรรมของเงินลงทุนดังกล่าวได้ลดลงอย่างมีสาระสำคัญและเป็นระยะเวลานานหรือเมื่อมีข้อบ่งชี้ของการด้อยค่า
บริษัทฯ ได้บันทึกค่าเผื่อผลขาดทุนจากการด้อยค่าของมูลค่าเงินลงทุนในบริษัทย่อย บริษัท เบอร์ล่า
คาร์บอน เม็กซิโก เอส เอ ประเทศเม็กซิโก เป็นจำนวน 13 ล้านบาท

ผลกำไร

ในงวดปัจจุบันบริษัทฯ บันทึกกำไรสุทธิรวม จำนวน 2,282 ล้านบาท เมื่อเทียบกับกำไรสุทธิจำนวน
2,293 ล้านบาท ในปีก่อน สาเหตุหลักที่ส่งผลให้กำไรลดลงเมื่อเทียบในปีก่อน เนื่องจากปีก่อน
ได้รับค่าชดเชยประกันภัยจำนวน 3,692 ล้านบาท ในบริษัท อินดิโกลด์ คาร์บอน (มอริเชียส)
จำกัด

กำไรสุทธิของบริษัทฯ (งบการเงินเฉพาะกิจการ) เพิ่มขึ้นจากจำนวน 1,185 ล้านบาท มาเป็น
1,272 ล้านบาท เทียบกับปีก่อน เนื่องจากบริษัทฯ
มุ่งเน้นการจัดซื้อวัตถุดิบควบคู่ไปกับการเพิ่มประสิทธิภาพของต้นทุน

สถานะทางการเงิน (เฉพาะของบริษัทฯ)

สินทรัพย์

มูลค่าสินทรัพย์ทั้งสิ้น ณ วันที่ 31 มีนาคม 2561 เท่ากับ 14,221 ล้านบาท เทียบกับ 16,299
ล้านบาท ณ วันที่ 31 มีนาคม 2560 เนื่องจากสาเหตุดังนี้

-   เงินสด

ในงวดปัจจุบันบริษัทฯ ได้ชำระคืนเงินกู้ระยาวจำนวน 107.25 ล้านเหรียญ (หรือเทียบเท่า 3,376
ล้านบาท) เงินสดหรือรายการเทียบเท่าเงินสดรวมเงินฝากระยะสั้น มีจำนวน 1,027 ล้านบาท ณ
วันที่ 31 มีนาคม 2561 เทียบกับ 3,128 ล้านบาท ณ วันที่ 31 มีนาคม 2560

-   สินค้าคงเหลือ

สินค้าคงเหลือของบริษัทฯ มีจำนวน 1,102 ล้านบาท เทียบกับ 767 ล้านบาท ในปีก่อน
เนื่องจากสินค้าคงเหลือจากสินค้าสำเร็จรูปและวัตถุดิบมีปริมาณสูงขึ้นจากปีก่อนเพื่อเป็นการสำรองสินค้าไว้สำหรับการซ่อมบำรุงประจำปี

-   ลูกหนี้การค้าและลูกหนี้อื่น

ลูกหนี้การค้าและลูกหนี้อื่นมีจำนวน 1,182 ล้านบาท เปรียบเทียบกับ 925 ล้านบาท ณ วันที่ 31
มีนาคม 2560 เนื่องจากปริมาณการสั่งซื้อจากลูกค้าเพิ่มขึ้น

-   ที่ดิน อาคารและอุปกรณ์

มูลค่าสุทธิของที่ดิน อาคารและอุปกรณ์ (หลังหักค่าเสื่อมราคา) มีจำนวนเท่ากับ 1,319 ล้านบาท
เปรียบเทียบกับ 1,416 ล้านบาท ณ วันที่ 31 มีนาคม 2560 ในงวดปัจจุบันเพิ่มขึ้นจำนวน 88
ล้านบาทในที่ดิน อาคารและอุปกรณ์ และรายการตัดจำหน่ายจำนวน 35 ล้านบาท

หนี้สินและส่วนผู้ถือหุ้น

เจ้าหนี้การค้า ณ วันที่ 31 มีนาคม 2561 เพิ่มขึ้นเป็น 1,175 ล้านบาท เทียบกับ 686 ณ วันที่ 31
มีนาคม 2560 ทั้งนี้การปรับปรุงนี้เป็นไปในแนวทางที่จะช่วยให้การบริหารเงินทุนหมุนเวียนดีขึ้น

ส่วนของผู้ถือหุ้นเพิ่มขึ้นมาเป็น 12,512 ล้านบาท ณ วันที่ 31 มีนาคม 2561 จาก 11,484
ล้านบาท ณ วันที่ 31 มีนาคม 2560 ซึ่งในจำนวนที่เพิ่มขึ้น 1,028 ล้านบาท
มาจากกำไรสุทธิจำนวน 1,272 ล้านบาท เงินปันผลจ่ายจำนวน 240 ล้านบาท ในปี 2559

กำไรต่อหุ้นขั้นพื้นฐาน

ในงวดปัจจุบัน บริษัทฯ มีผลกำไรต่อหุ้นขั้นพื้นฐานเพิ่มขึ้นเป็น 4.24 บาทต่อหุ้น
เปรียบเทียบกับกำไรต่อหุ้นที่ 3.95 บาทในปีที่ผ่านมา ซึ่งเป็นผลมาจากกำไรที่ปรับตัวดีขึ้น

มูลค่าหุ้นตามบัญชีต่อหุ้น

ณ วันที่ 31 มีนาคม 2561 มูลค่าหุ้นตามบัญชีต่อหุ้นอยู่ที่ 41.71 บาท เปรียบเทียบกับ 38.28 บาท
ณ วันที่ 31 มีนาคม 2560 เนื่องจากเงินปันผลที่จ่ายในระหว่างปี

การวิเคราะห์อัตราส่วนทางการเงิน (เฉพาะของบริษัทฯ)

สภาพคล่อง

บริษัทฯ มีอัตราส่วนทุนหมุนเวียนเท่ากับ2.09 ณ วันที่ 31 มีนาคม 2561 เทียบกับ 3.95 ณ วันที่
31 มีนาคม 2560 เช่นเดียวกับอัตราส่วนสภาพคล่องหมุนเร็วของบริษัทยังคงอยู่ที่ 1.37 เทียบกับ
3.21อย่างไรในปีก่อนก็ตามบริษัทฯ
ปฏิบัติตามนโยบายการบริหารเงินสดอย่างรอบคอบและรักษาสภาพคล่องทางการเงินที่ดี
การลดลงของเงินสดและอัตราส่วนสภาพคล่องหมุนเร็ว (Quick Ratio)
คือสาเหตุหลักเนื่องจากมีการชำระคืนเงินกู้ระยะยาว

ความสามารถในการทำกำไร

อัตราส่วนกำไรขั้นต้น (Gross profit margin) ของบริษัทฯ ปรับตัวดีขึ้นเท่ากับ 30.5%
เทียบกับ 29.5% ในปีก่อน เนื่องจากบริษัทฯ มุ่งเน้นการให้ความสำคัญในการจัดซื้อวัตถุดิบ
มุ่งเน้นลูกค้าเพิ่มขึ้นและการควบคุมค่าใช้จ่ายอย่างเคร่งครัด

ประสิทธิภาพในการดำเนินงาน

อัตราการหมุนเวียนของสินทรัพย์ในงวดปัจจุบันปรับตัวเพิ่มขึ้นมาเป็น 107% เทียบกับ 93% ในปีก่อน
การปรับตัวดีขึ้นเนื่องจากกำไรสุทธิเพิ่มขึ้นก่อนหักค่าเสื่อมราคา